મરનાર રચના મોદી મારી શિષ્યા હતી. તેનું જે અફેયર ચાલી રહ્યું હતું તે સિલસિલાને લઇને તે મારી સાથે ચાલુ કારમાં જ ઝઘડો કરવા લાગી હતી. પ્રેમીને મેળવવા માગતી રચના માટે અનેક વિધિઓ કરી હતી, પ્રેમી સાથે મેળ પડતો નહિ હોઇ રચના મારી ઉપર રોષે ભરાઇ હતી. પહેલાં પણ કાનુપરમાં આ દરગાહે જઇને આવ્યા હતા, પરંતુ કશું થયું નથી અને ફરી વાર લઇ જાઓ છો તેમ કહીને કાર સાઇડમાં લીધી હતી. તેણે મારી સાથે ઝઘડો શરૂ કરતા આવેશમાં મે તેના ગળા ઉપર ચપ્પુ મારી દીધું હતું. તેની હત્યા બાદ કાર રિવર્સ લઇને ભાગવાની કોશિશ કરી હતી, પરંતુ મને કાર ચલાવતા નહિ આવડતી હોઇ કાર અથડાઇ ગઇ હતી. તે ત્યાં જ છોડી જંગલમાં દોડતો રહ્યો અને એક મંદિર નજીક બેભાન થઇને ઢળી પડ્યો હતો.